stanford-oval/wikipedia huggingface dataset:
โอเปิล โอเมก้า

| โอเปิล โอเมก้า |
| --- | --- |

ภาพรวม
บริษัทผู้ผลิต: โอเปิล
เริ่มผลิตเมื่อ: พ.ศ. 2529 - 2546
ตัวถังและช่วงล่าง
รูปแบบตัวถัง: ซีดาน 4 ประตู สเตชันวากอน 5 ประตู
รุ่นที่คล้ายกัน: โตโยต้า คราวน์ นิสสัน เซดริค/ซิมา/ฟูกา ฮอนด้า เลเจนด์ มาสด้า 929/เซ็นเทีย มิตซูบิชิ เดบอเนีย/พราวเดีย/ดิกนิตี ฟอร์ด ฟอลคอน เชฟโรเลต อิมพาลา ฮุนได อีควส/เจเนสิส เกีย คาเด็นซา/K9 โฟล์กสวาเกน แฟตอน เปอโยต์ 607 ซีตรอง C6 โฮลเดน คอมมอเดอร์
ระบบส่งกำลัง
เครื่องยนต์: 1.8 - 5.7 ลิตร I4 - V8
ระยะเหตุการณ์
รุ่นก่อนหน้า: โอเปิล คอมมอเดอร์ โอเปิล เรคคอร์ด
รุ่นต่อไป:  โอเปิล อินซิกเนีย
โอเปิล โอเมก้า (อังกฤษ: Opel Omega) เป็นรถยนต์นั่งขนาดใหญ่ (Full-Size Car) รุ่นล่าสุดที่ผลิตโดยโอเปิล เริ่มผลิตเมื่อปี พ.ศ. 2529 เพื่อทดแทนรุ่นเดิม คือ โอเปิล คอมมอเดอร์ (อังกฤษ: Opel Commodore) และโอเปิล เรคคอร์ด (อังกฤษ: Opel Rekord) จนเลิกผลิตลงในปี พ.ศ. 2546 เนื่องจากความนิยมในรถยนต์ขนาดใหญ่ลดลง และรถยุโรปและเอเชียหลายๆ ยี่ห้อก็เริ่มยุบรถขนาดใหญ่กับรถขนาดกลางเพื่อให้เหลือรถขนาดกลางรุ่นเดียวเท่านั้น รวมถึงการเลิกผลิตรถขนาดใหญ่โดยไม่มีรถรุ่นใหม่มาแทนอีกด้วย ซึ่งหลังจากนั้นเปอโยต์และซีตรอง ผู้ผลิตจากฝรั่งเศสก็ยุบรถขนาดใหญ่ให้เหลือเพียงรถขนาดกลาง ผู้ผลิตจากญี่ปุ่นหลายรายก็เลิกผลิตรถขนาดใหญ่เช่นเดียวกัน เช่น มิตซูบิชิ มาสด้า ฮอนด้า เป็นต้น
ในปี พ.ศ. 2551 โอเปิล กลับมาทำตลาดอีกครั้งในชื่อ โอเปิล อินซิกเนีย.
รุ่นที่ 1 (พ.ศ. 2529-2536)

โอเปิล โอเมก้า รุ่นที่ 1 เริ่มผลิตเมื่อปี พ.ศ. 2529 ใช้ชื่อ Omega A ออกมาเพื่อเป็นรถรุ่นเปลี่ยนโฉมของ Opel Rekord โอเมก้ารุ่นนี้ มีเครื่องยนต์เบนซิน 1.8 ,2.0 ,2.4 ,2.6 ,3.0 ,3.6 และ 4.0 ลิตร และเครื่องยนต์ดีเซล 2.3 ลิตร ระบบเกียร์เป็นเกียร์ธรรมดา 5 และ 6 สปีด และเกียร์อัตโนมัติ 4 สปีด โดยเกียร์ธรรมดา 6 สปีดจะมีเฉพาะในรุ่นที่ขายโดยใช้ชื่อแบรนด์ Lotus เท่านั้น มีฐานการประกอบที่ประเทศเยอรมนี ,สหราชอาณาจักรและบราซิล นอกจากนี้ โอเปิลยังส่งรถไปให้วอกซ์ฮอลล์และเชฟโรเลตจำหน่ายอีกด้วย
รุ่นที่ 2 (พ.ศ. 2537-2542)

โอเปิล โอเมก้า รุ่นที่ 2 เริ่มผลิตเมื่อปี พ.ศ. 2537 ใช้ชื่อ Omega B มีการออกแบบใหม่หมด จากรุ่นเดิมที่เป็นทรงเหลี่ยมๆ โอเมก้ารุ่นนี้ มีเครื่องยนต์เบนซิน 2.0 ,2.5 และ 3.0 ลิตร เป็น V6 ในรุ่น 2.5 และ 3.0 ลิตร และเครื่องยนต์ 2.0 และ 2.5 ลิตร ระบบเกียร์เป็นเกียร์ธรรมดา 5 สปีด และเกียร์อัตโนมัติ 4 สปีด มีฐานการประกอบที่ประเทศเยอรมนี
ในประเทศไทย บริษัท พระนครยนตรการ จำกัด เคยนำเข้า Omega B มาจำหน่ายในประเทศไทยพร้อมๆ กับรุ่น Calibra และ Corsa ในช่วงที่รัฐบาลมีนโยบายลดภาษีนำเข้ารถยนต์ เมื่อปี พ.ศ. 2537
รุ่นที่ 2 รุ่นปรับโฉม (พ.ศ. 2542-2546)

โอเปิล โอเมก้า รุ่นที่ 2 รุ่นปรับโฉมเริ่มผลิตเมื่อฤดูใบไม้ร่วงปี พ.ศ. 2542 ใช้ชื่อ Omega B FL เพราะดูเหมือนเป็นการไมเนอร์เชนจ์มาจากรุ่นเดิม โดยเปลี่ยนเฉพาะด้านหน้าของรถและรายละเอียดย่อยๆ เท่านั้น มีการส่งออกภายใต้ชื่อวอกซ์ฮอลล์และคาดิลแลค เครื่องยนต์เป็นเครื่องยนต์เบนซิน 2.0 ,2.2 ,2.5 ,2.6 ,3.0 และ 3.2 ลิตร และเครื่องยนต์ดีเซล 2.0 ,2.2 และ 2.5 ลิตร ระบบเกียร์เป็นเกียร์ธรรมดา 5 สปีด และเกียร์อัตโนมัติ 4 และ 5 สปีด มีฐานการประกอบที่ประเทศเยอรมนี โอเมก้ารุ่นนี้ถือเป็นรุ่นสุดท้าย เนื่องจากโอเปิล เวคตร้า (อังกฤษ: Opel Vectra) รถขนาดกลางประเภท D-Segment ในอดีตของโอเปิลก็ถูกพัฒนาให้ใหญ่ขึ้นให้ใกล้เคียงกับรถ D-Segment ทั่วโลกแล้ว อีกทั้งรถขนาดใหญ่ประเภท E-Segment ชาวยุโรปก็มองว่ามันไม่มีความจำเป็นในการซื้อหามาใช้เลยแม้แต่น้อย ทำให้โอเปิลต้องยุติการพัฒนาโอเมก้าในปี พ.ศ. 2546 ไปเนื่องจากต้องการยุบรวมโอเมก้าและเวคตร้าด้วยกัน เพื่อพัฒนารถรุ่นอินซิกเนีย แต่ในเร็วๆ นี้ได้มีข่าวว่าโอเปิลจะนำชื่อ Omega มาปัดฝุ่นใหม่อีกครั้ง โดยใช้พื้นฐานของคาดิลแลค รถระดับหรูในเครือ General Motors และคาดว่าจะเปิดตัวได้ในปลายปีนี้
โอเปิล โอเมก้า รุ่นที่ 1
โอเปิล โอเมก้า รุ่นที่ 2
โอเปิล โอเมก้า รุ่นที่ 2 รุ่นปรับโฉม
โอเวอร์วอตช์ 2

| โอเวอร์วอตช์ 2 |
| --- | --- |

ผู้พัฒนา: บลิซซาร์ดเอ็นเตอร์เทนเมนต์
ผู้จัดจำหน่าย: บลิซซาร์ดเอ็นเตอร์เทนเมนต์
กำกับ: Aaron Keller
เครื่องเล่น:   ไมโครซอฟท์ วินโดวส์  เพลย์สเตชัน 4  เอกซ์บอกซ์วัน  นินเท็นโด สวิตช์  เพลย์สเตชัน 5  เอกซ์บอกซ์ซีรีส์เอกซ์และซีรีส์เอส 
วางจำหน่าย: ระหว่างการพัฒนา 4 ตุลาคม 2022 เต็มรูปแบบ 11 สิงหาคม 2023 
แนว: วิดีโอเกมยิงมุมมองบุคคลที่หนึ่ง
รูปแบบ: วิดีโอเกมหลายผู้เล่น
โอเวอร์วอตช์ 2 (อังกฤษ: Overwatch 2) เป็นวิดีโอเกมออนไลน์หลายผู้เล่นแนวยิงมุมมองบุคคลที่หนึ่ง พัฒนาและจัตจำหน่ายโดยบลิซซาร์ดเอ็นเตอร์เทนเมนต์ ต่วเกมเป็นภาคต่อของเกมแนวฮีโร่ชูตเตอร์ โอเวอร์วอตช์ ที่วางจำหน่ายในปี 2016 ตัวเกมมีจุดมุ่งหมายเพื่อให้มีสภาพแวดล้อมร่วมกันสำหรับโหมดผู้เล่นกับผู้เล่น (PvP) กับเกมแรกในขณะที่แนะนำโหมดความร่วมมือแบบต่อเนื่อง การเปลี่ยนแปลงครั้งสำคัญในโหมดผู้เล่นกับผู้เล่นคือการลดขนาดทีมจากหกเป็นห้า ซึ่งต้องใช้ตัวละครหลายตัวในการทำใหม่ โอเวอร์วอตช์ 2 เปิดให้เล่นฟรีสำหรับ นินเท็นโด สวิตช์, เพลย์สเตชัน 4, เพลย์สเตชัน 5, ไมโครซอฟท์ วินโดวส์, เอกซ์บอกซ์วัน และ เอกซ์บอกซ์ซีรีส์เอกซ์และซีรีส์เอส ในรูปแบบการเล่นระหว่างการพัฒนาในวันที่ 4 ตุลาคม 2022 โดยจะมีการเล่นข้ามแพลตฟอร์มเต็มรูปแบบ โดยในวันที่ 11 สิงหาคม 2023 บลิซซาร์ดได้ปลดป้ายการเล่นระหว่างพัฒนาออก หลังจากอัปเดต โอเวอร์วอตช์ 2: การรุกราน
เดิมโอเวอร์วอตช์ 2 มีแผนพัฒนาโหมดผู้เล่นกับศัตรู (PvE) โหมดเนื้อเรื่อง (Story Mode) และโหมดภารกิจฮีโร่ (Heroes Mission) วางจำหน่ายแยกเป็นส่วนเสริม เพื่อสร้างความแตกต่างจาก โอเวอร์วอตช์ ภาคแรก แต่เนื่องจากความล่าช้าในการพัฒนา บวกกับคุณภาพในการพัฒนาไม่เป็นไปตามที่คาดหวัง ทีมพัฒนาจึงได้ประกาศยกเลิกแผนการพัฒนาทั้งสามโหมดลงเมื่อวันที่ 18 พฤษภาคม 2023 โดยผลสำเร็จจากโหมดดังกล่าว จะถูกนำมาใช้พัฒนาเป็นภารกิจประจำฤดูกาลแทน โดยเริ่มจากฤดูกาลที่ 4 กับภารกิจสตาร์วอตช์ ซึ่งเป็นครั้งแรกของ โอเวอร์วอตช์ ที่ใช้โหมดผู้เล่นกับผู้เล่นกับศัตรู (PvPvE) และมีการนำระบบบางส่วนของโหมดเนื้อเรื่องมาปรับใช้ด้วย ก่อนเปิดตัวจริงในฤดูกาลที่ 6 กับภารกิจ การรุกราน ที่เป็นเนื้อเรื่องที่แท้จริงของ โอเวอร์วอตช์ 2
แหล่งข้อมูลอื่น

เว็บไซต์ทางการ
โอเวน วิลสัน

| โอเวน วิลสัน |
| --- | --- |
โอเวน วิลสัน ในรอบปฐมทัศน์ของภาพยนตร์เรื่อง คืนบ่มรักที่ปารีส ที่เทศกาลภาพยนตร์กาน ในปี 2011
สารนิเทศภูมิหลัง
เกิด:  (1968-11-18) 18 พฤศจิกายน ค.ศ. 1968 (56 ปี) โอเวน คันนิงแฮม วิลสัน เมืองแดลลัส รัฐเท็กซัส สหรัฐอเมริกา
บุตร: 3
อาชีพ: นักแสดง โปรดิวเซอร์ นักเขียนบท
ปีที่แสดง: 1996–ปัจจุบัน
โอเวน คันนิงแฮม วิลสัน (อังกฤษ: Owen Cunningham Wilson; เกิด 18 พฤศจิกายน ค.ศ. 1968) เป็นนักแสดงชาวอเมริกัน เป็นที่รู้จักจากผลงานการแสดงภาพยนตร์ที่กำกับโดยเวส แอนเดอร์สัน หลายเรื่อง ซึ่งในบรรดาภาพยนตร์ที่เขาร่วมงานกับเวส แอนเดอร์สัน มีภาพยนตร์ที่นอกจากเขาจะเป็นนักแสดงแล้วยังได้ร่วมทำหน้าที่เป็นนักเขียนบทด้วยเช่น บอตเทิล ร็อคเก็ต (1996), รัชมอร์ แสบอัจฉริยะ (1998) และ เดอะ รอยัล เทนเนนบาว์ม ครอบครัวสติบวม (2001) โดยผลงานการเขียนบทของเขาใน เดอะ รอยัล เทนเนนบาว์ม ครอบครัวสติบวม ได้รับคำชื่นชมอย่างมากส่งผลให้เขาถูกเสนอชื่อเข้าชิงรางวัลออสการ์และเข้าชิงรางวัลแบฟตา สาขาบทภาพยนตร์ดั้งเดิมยอดเยี่ยม โดยผลงานเรื่องอื่นๆของเขาในภาพยนตร์ที่กำกับโดยเวส แอนเดอร์สัน ที่เป็นที่รู้จักเช่น กัปตันบวมส์กับทีมป่วนสมุทร (2004), ทริปประสานใจ (2007), คดีพิสดารโรงแรมแกรนด์บูดาเปสต์ (2014) และ ก๊วนข่าวหัวเห็ด (2021) นอกจากนี้เขายังเคยถูกเสนอชื่อให้เข้าชิงรางวัลลูกโลกทองคำ สาขานักแสดงนำชายยอดเยี่ยม จากบทบาทการแสดงนำในภาพยนตร์ที่กำกับโดยวูดดี อัลเลนเรื่อง คืนบ่มรักที่ปารีส (2011)
โอเวน วิลสัน เป็นหนึ่งในสมาชิกของกลุ่มนักแสดงภาพยนตร์ตลกที่รวมตัวกันในชื่อกลุ่ม "แฟรต แพ็ค" อันประกอบไปด้วยนักแสดงชื่อดังเช่น เบน สติลเลอร์, วิล เฟอร์เรล, สตีฟ เฟอร์เรล, แจ็ก แบล็ก, พอล รัด, เจมส์ แฟรนโก, วินซ์ วอห์น และ ลุค วิลสัน น้องชายของเขาที่มักจะมีผลงานร่วมกัน โดยผลงานภาพยนตร์ตลกที่เขาร่วมงานกับนักแสดงในกลุ่มแฟรต แพ็ค เช่น ซูแลนเดอร์ เว่อร์ซะ (2001), สตาร์สกี้ แอนด์ ฮัทช์ คู่พยัคฆ์แสบซ่าท้านรก (2004), ป่วนให้ปิ๊ง แล้วชิ่งแต่ง (2005), ฉัน, เธอและเกลอแสบนายดูพรี (2006), รักเรางานเข้าแล้ว (2010), เดอะ บิ๊ก เยียร์ ขอบิ๊กสักปีนะ (2011) และคู่ป่วนอินเทิร์นดูโอ (2013) ซึ่งนอกจากภาพยนตร์ที่กำกับการแสดงโดยเวส แอนเดอร์สัน และ การร่วมงานกับกลุ่ม แฟรต แพ็ค เขายังมีผลงานในภาพยนตร์แนวครอบครัวอย่าง คืนมหัศจรรย์...พิพิธภัณฑ์มันส์ทะลุโลก (2006), มาร์ลีย์ แอนด์ มี จอมป่วนหน้าซื่อ (2008), มหึมาพิพิธภัณฑ์ ดับเบิ้ลมันส์ทะลุโลก (2009), ไนท์ แอท เดอะ มิวเซียม ความลับสุสานอัศจรรย์ (2014) และ ชีวิตมหัศจรรย์ วันเดอร์ (2017) อีกทั้งยังแสดงเป็น "สายลับมอร์เบียส" ใน โลกิ  (2021 – ปัจจุบัน) ซึ่งเป็นละครชุดอันเป็นส่วนหนึ่งของจักรวาลภาพยนตร์มาร์เวล ทางดิสนีย์+
ประวัติ

โอเวน วิลสัน เกิดที่เมืองแดลลัส รัฐเท็กซัส เป็นลูกชายของนาง ลอรา คันนิงแฮม วิลสัน  และนาย โรเบิร์ต แอนดรูว์ วิลสัน โดยแม่ของเขาเป็นช่างภาพผู้มีชื่อเสียงและมีผลงานหนังสือภาพถ่ายตลอดจนการจัดนิทรรศการภาพถ่ายที่ได้รับความนิยม ส่วนพ่อของเขาเป็นผู้บริหารของสถานีโทรทัศน์ ครอบครัวของเขาเป็นคาทอลิกที่มีพื้นเพมาจากชาวไอริช โดยเขาเข้ารับการศึกษาที่โรงเรียนการทหารแห่งรัฐนิวเม็กซิโก และเรียนต่อศิลปศาสตร์ที่มหาวิทยาลัยเท็กซัส ออสติน แม้เขาจะเรียนไม่จบแต่ช่วงที่เรียนอยู่ในมหาวิทยาลัยทำให้เขาได้มีโอกาสรู้จักและกลายเป็นเพื่อนสนิทกับเวส แอนเดอร์สัน ที่เรียนอยู่ภาควิชาปรัชญา ซึ่งต่อมาทั้งคู่ได้มีผลงานภาพยนตร์ร่วมกันมากมาย
โอเวนเคยเขียนบทภาพยนตร์อินดี้มาก่อนหน้านั้นแล้ว เมื่อกลางทศวรรษที่ 90  และอยากจะลองอำนวยการสร้างและแสดงเองด้วย จึงชวนเพื่อนนักศึกษาที่ชื่อ เวส แอนเดอร์สัน (ปัจจุบันเป็นผู้กำกับที่มีชื่อเสียง จากเรื่อง Rushmore และ The Royal Tenenbaums) ร่วมกันเขียนบทและสร้างภาพยนตร์สั้นชื่อ Bottle Rocket โดย ลุค รับหน้าที่แสดงนำ ได้รับความสนใจตามเทศกาลหนังต่าง ๆ จนเป็นที่สนใจของ เจมส์ แอล บรุ๊คส์ และถูกนำไปสร้างเป็นภาพยนตร์ยาวในปี 1996 โดยบรุ๊คส์เป็นผู้อำนวยการสร้าง ถึงแม้เวอร์ชันภาพยนตร์ยาวไม่ค่อยประสบความสำเร็จนัก แต่ก็ได้เสียงตอบรับที่ดีพอสมควรจากกลุ่มนักวิจารณ์
โอเวนก็มีโอกาสได้ลับฝีมือการเขียนบทอยู่เสมอ และได้ร่วมแสดงบทเล็ก ๆ ในเรื่อง The Cable Guy (1996) ของ เบน สติลเลอร์ ตลอดจนเรื่อง Anaconda (1997) อีกด้วย นอกจากนี้ เขายังได้ร่วมอำนวยการสร้างผลงานรางวัลออสการ์ เรื่อง As Good As It Gets (1997) ในปีถัดมา เขาร่วมแสดงเรื่อง Armageddon และรับบทเป็นคนติดยาใน Permanent Midnight ตลอดจนได้ร่วมกับ เวส แอนเดอร์สัน เขียนบทหนังที่ประสบความสำเร็จอย่างมากอีกเรื่อง คือ Rushmore (1998) หลังจากนั้น ก็มีภาพยนตร์ที่เด่น ๆ ได้แก่ The Haunting (1999), Meet the Parents (2000), Zoolander, The Royal Tenenbaums (2001) และ Behind Enemy Lines (2001) เป็นต้น
สิงหาคม 2007 โอเวนอกหักจากเคท ฮัตสัน นักแสดงสาวที่เจอกันครั้งร่วมงานในภาพยนตร์เรื่อง You, Me and Dupree โอเวนกินยาเกินขนาดเข้าไปพร้อมกับเชือดข้อมือตัวเองด้วย จนถูกนำตัวหามส่งโรงพยาบาล
โอลิเวีย โรดริโก

| โอลิเวีย โรดริโก |
| --- | --- |
โรดริโกในการแสดงเมื่อ ค.ศ. 2024
เกิด: โอลิเวีย อิซาเบล โรดริโก  (2003-02-20) 20 กุมภาพันธ์ ค.ศ. 2003 (21 ปี) เทเมคูลา รัฐแคลิฟอร์เนีย ประเทศสหรัฐ
อาชีพ:  นักร้อง  นักแต่งเพลง  นักแสดง 
ปีปฏิบัติงาน: ค.ศ. 2015–ปัจจุบัน
คู่รัก: หลุยส์ พาร์ทริดจ์ (2023 - ปัจจุบัน)
อาชีพทางดนตรี
แนวเพลง:  ป็อป  ป็อปร็อก  ออลเทอร์นาทิฟร็อก  อินดีป็อป 
เครื่องดนตรี:  เสียงร้อง  กีตาร์  เปียโน 
ค่ายเพลง: เกฟเฟน

เว็บไซต์: oliviarodrigo.com
 
   เสียงพูดของโอลิเวีย โรดริโก  โอลิเวีย โรดริโกพูดถึงการให้วัคซีนเยาวชน บันทึกเมื่อวันที่ 14 กรกฎาคม ค.ศ. 2021 
ลายมือชื่อ

โอลิเวีย อิซาเบล โรดริโก (อังกฤษ: Olivia Isabel Rodrigo; เกิด 20 กุมภาพันธ์ ค.ศ. 2003) เป็นนักร้องนักแต่งเพลงและนักแสดงชาวอเมริกัน เธอได้รับการยอมรับในช่วงปลายปี ค.ศ. 2010 ด้วยบทบาทนำในรายการโทรทัศน์ของดิสนีย์ในเรื่อง บิซาร์ดวาร์ก และ ไฮสกูลมิวสิกคัล: เดอะซีรีส์ หลังจากนั้นเซ็นสัญญากับเกฟเฟนและอินเตอร์สโคปเรเคิดส์ในปี ค.ศ. 2020 โรดริโกได้ปล่อยซิงเกิลเปิดตัว "ไดเวอส์ไลเซินซ์" ซึ่งทำลายสถิติต่าง ๆ และกลายเป็นหนึ่งในเพลงที่ขายดีที่สุดของปี ค.ศ. 2021 ซึ่งได้กลายเป็นการผลักดันให้เธอโด่งดังในกระแสหลัก ตามมาด้วยซิงเกิล "เดจาวู" และ "กูดโฟร์ยู" และเปิดตัวสตูดิโออัลบั้มเดี่ยวของเธอ ซาวเออร์ (2021) ซึ่งประสบความสำเร็จในเชิงวิจารณ์และเชิงพาณิชย์ คว้ารางวัลต่าง ๆ รวมถึงรางวัลแกรมมีสามรางวัล สารคดีจากดิสนีย์+ เรื่อง โอลิเวีย โรดริโก: ไดร์ฟวิงโฮมทูยู เล่าถึงกระบวนการสร้างสรรค์ของเธอกับซาวเออร์ ตามมาด้วยในปี ค.ศ. 2022
โรดริโกมีซิงเกิลในอันดับหนึ่งของบิลบอร์ดฮอต 100 จำนวนสองซิงเกิล อัลบั้มอันดับหนึ่งของบิลบอร์ด 200 จำนวนหนึ่งอัลบั้ม และใบรับรองระดับแพลตินัมจำนวนห้าใบจากสมาคมผู้ประกอบกิจการเพลงของสหรัฐอเมริกา (RIAA) นอกจากรางวัลอื่น ๆ แล้ว เธอยังได้รับรางวัลอเมริกันมิวสิกอะวอดส์ บิลบอร์ดมิวสิกอะวอดส์ 7 รางวัล และเอ็มทีวีวิดีโอมิวสิกอะวอดส์ 4 รางวัล นิตยสารไทม์เสนอชื่อให้เธอเป็นผู้ให้ความบันเทิงแห่งปี ค.ศ. 2021 และบิลบอร์ดตั้งชื่อให้เธอเป็นผู้หญิงแห่งปี ค.ศ. 2022
การเป็นศิลปิน > อิทธิพล

โรดริโกกล่าวว่าเธอมีเทย์เลอร์ สวิฟต์ และลอร์ด เป็นแรงบันดาลใจและยกให้เป็นไอดอลของเธอในแนวทางดนตรีของเธอ และยังขนานนามตัวเองว่าเป็นแฟนตัวยงของสวิฟต์ "คือโลกทั้งใบ" เธอขนานนามว่า แจ็ก ไวต์ สมาชิกวงเดอะไวต์สไตรปส์ว่า "ฮีโรของฮีโรทั้งหมด" ของเธอ อิทธิพลอื่น ๆ ของเธอ ได้แก่ อลานิส มอริสเซตต์, เคซี มัสเกรฟส์ ฟิโอนา แอปเปิล, เซนต์วินเซนต์, คาร์ดิ บี, เกว็น สเตฟานี, แอวริล ลาวีน, และลานา เดล เรย์
สตูดิโออัลบั้ม

ซาวเออร์ (2021)
กัตส์ (2023)
ผลงานการแสดง > ภาพยนตร์

| ปี | ชื่อ | บทบาท | หมายเหตุ | อ้างอิง |
| --- | --- | --- | --- | --- |
| 2015 | An American Girl: Grace Stirs Up Success | เกรซ โทมัส | ภาพยนตร์หนังแผ่น |  |
| 2021 | Sour Prom | ตนเอง | ภาพยนตร์คอนเสิร์ต |  |
| 2022 | Olivia Rodrigo: Driving Home 2 U | ตนเอง | ภาพยนตร์สารคดี |  |
ผลงานการแสดง > โทรทัศน์

| ปี | ชื่อ | บทบาท | อ้างอิง |
| --- | --- | --- | --- |
| 2016–2019 | Bizaardvark | เพจ โอลเวรา | บทบาทนำ |
| 2017 | New Girl | เทอรีเนีย | ตอน: "Young Adult" |
| 2019–2022 | High School Musical: The Musical: The Series | นีนี ซาลาซาร์-โรเบิร์ตส์ | บทบาทนำ (ฤดูกาลที่ 1–2) กลับมาอีกครั้ง (ฤดูกาลที่ 3) |
| 2019 | High School Musical: The Musical: The Series: The Special | ตนเอง / นีนี ซาลาซาร์-โรเบิร์ตส์ | สารคดีพิเศษ |
| 2020 | The Disney Family Singalong | ตนเอง | รายการโทรทัศน์พิเศษ |
| 2020 | High School Musical: The Musical: The Holiday Special | ตนเอง / นีนี ซาลาซาร์-โรเบิร์ตส์ | วันหยุดพิเศษ |
| 2021, 2023 | Saturday Night Live | ตนเอง | ศิลปินรับเชิญ; 2 ตอน |
ทัวร์คอนเสิร์ต

ซาวเออร์ทัวร์ (2022)
กัตส์เวิลด์ทัวร์ (2024)
แหล่งข้อมูลอื่น

เว็บไซต์ทางการ
โอลิเวีย โรดริโก ที่อินเทอร์เน็ตมูวีเดตาเบส
| ด ค กโอลิเวีย โรดริโก |
| --- | --- |
 ผลงาน  เพลง  รางวัลและการเข้าชิง  การแสดงสด 
สตูดิโออัลบั้ม:  ซาวเออร์ (2021)  กัตส์ (2023) 
ซิงเกิล:  "ไดเวอส์ไลเซินซ์"  "เดจาวู"  "กูดโฟร์ยู"  "เทรเตอร์"  "บรูเติล"  "แวมไพร์"  "แบดไอเดียไรต์?"  "เก็ตฮิมแบ็ก!"  "แคนต์แคตช์มีนาว"  "อับเซสด์" 
เพลงอื่น ๆ:  "ออลไอวอนต์"  "วันสเต็ปฟอร์เวิร์ด ทรีสเต็ปส์แบ็ก"  "แฮพพิเออร์"  "เฟวอร์ริตไคร์ม"  "เดอะโรสซอง"  "ออล-อเมริกันบิตช์"  "เลซี"  "บัลลาดออฟอะโฮมสกูลด์เกิรล์"  "เมคกิงเดอะเบด"  "เลิฟอิสแอมบราสซิง"  "เดอะกรัดจ์"  "โซอเมริกัน" 
คอนเสิร์ตทัวร์:  ซาวเออร์ทัวร์  กัตส์เวิลด์ทัวร์ 
บทความที่เกี่ยวข้อง:  โอลิเวีย โรดริโก: ไดร์ฟวิงโฮมทูยู 
| ด ค กรางวัลแกรมมี สาขาศิลปินหน้าใหม่ยอดเยี่ยม |
| --- | --- |
1950s:  ไม่มีรางวัล (1958)  บ็อบบี ดาริน (1959) 
1960s:  บ็อบ นิวฮาร์ต (1960)  ปีเตอร์ เนโร (1961)  โรเบิร์ต กูเล็ต (1962)  เดอะสวิงเกิลซิงเกอรส์ (1963)  เดอะบีเทิลส์ (1964)  ทอม โจนส์ (1965)  ไม่มีรางวัล (1966)  บ็อบบี เจนทรี (1967)  โจเซ เฟลิเซียโน (1968)  ครอสบี, สติลส์ แอนด์แนช (1969) 
1970s:  เดอะคาร์เพนเทอส์ (1970)  คาร์ลี ไซมอน (1971)  อเมริกา (1972)  เบ็ตต์ มิดเลอร์ (1973)  มาร์วิน แฮมลิช (1974)  นาตาลี โคล (1975)  สตาร์แลนด์โวคอลแบนด์ (1976)  เดบบี บูน (1977)  อะเทสต์ออฟฮันนี (1978)  ริคกี ลี โจนส์ (1979) 
1980s:  คริสโตเฟอร์ ครอสส์ (1980)  ชีนา อีสตัน (1981)  เมนแอตเวิร์ก (1982)  คัลเจอร์คลับ (1983)  ซินดี ลอเปอร์ (1984)  ซาเด (1985)  บรูซ ฮอร์นสบี & เดอะแรนก์ (1986)  โจดี วัตลีย์ (1987)  เทรซี แชปแมน (1988)  มิลลี วานิลลี (1989) 
1990s:  มารายห์ แครี (1990)  มาร์ก คอห์น (1991)  อาร์เรสเตดเดเวลลอปเมนต์ (1992)  โทนี แบรกซ์ตัน (1993)  เชอรีล โครว์ (1994)  ฮูตีแอรด์เดอะโบลว์ฟิช (1995)  ลีแอน ไรมส์ (1996)  พอลลา โคล (1997)  ลอรีน ฮิลล์ (1998)  คริสตินา อากีเลรา (1999) 
2000s:  เชลบี ลีนน์ (2000)  อลิเชีย คีส์ (2001)  นอราห์ โจนส์ (2002)  อีวาเนสเซนซ์ (2003)  มารูนไฟฟ์ (2004)  จอห์น เลเจนด์ (2005)  แคร์รี อันเดอร์วูด (2006)  เอมี ไวน์เฮาส์ (2007)  อะเดล (2008)  แซกบราวน์แบนด์ (2009) 
2010s:  เอสเปรันซา สปอลดิง (2010)  บอนอีแวร์ (2011)  ฟัน (2012)  แมคเคิลมอร์ แอนด์ไรอัน ลูอิส (2013)  แซม สมิธ (2014)  เมแกน เทรนเนอร์ (2015)  เชนจ์เดอะแร็ปเปอร์ (2016)  อเลสเซีย คารา (2017)  ดัว ลีปา (2018)  บิลลี ไอลิช (2019) 
2020s:  เมแกนเดอะสตัลเลียน (2020)  โอลิเวีย โรดริโก (2021)  ซามารา จอย (2022)  วิกตอเรีย มอเนต์ (2023) 
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  นอร์เวย์  ฝรั่งเศส  BnF data  เยอรมนี  สหรัฐ  เช็กเกีย  โปแลนด์ 
ศิลปิน:  รางวัลแกรมมี  มิวสิกเบรนซ์ 
ประชาชน:  Deutsche Synchronkartei  Trove 
อื่น ๆ:  IdRef
โอเปิล ซาฟิร่า

| โอเปิล ซาฟิร่า |
| --- | --- |

ภาพรวม
บริษัทผู้ผลิต: โอเปิล
เริ่มผลิตเมื่อ: พ.ศ. 2542 - 2562
ตัวถังและช่วงล่าง
ประเภท: รถยนต์เอนกประสงค์ขนาดเล็ก (Compact MPV)
รูปแบบตัวถัง: เอ็มพีวี 5 ประตู
รุ่นที่คล้ายกัน: โตโยต้า วิช ฮอนด้า สตรีม เกีย คาเรนส์ ฟอร์ด ซี-แม็กซ์ เฌอรี่ V5 นิสสัน อัลเมร่า ทีโน่/ลิวินา เจนิส มาสด้า พรีมาซี ซีตรอง C4 ปิกัสโซ
ระยะเหตุการณ์
รุ่นก่อนหน้า: ไม่มี
รุ่นต่อไป: Opel Zafira Life/Vauxhall Vivaro Life Opel Grandland X
โอเปิล ซาฟิร่า (อังกฤษ: Opel Zafira) เป็นรถยนต์เอนกประสงค์ขนาดเล็ก (Compact MPV) ที่ผลิตโดย โอเปิล ผู้ผลิตรถยนต์จากประเทศเยอรมนี เริ่มผลิตในปี พ.ศ. 2542 โดยใช้โครงสร้างร่วมกับ โอเปิล แอสตร้า (อังกฤษ: Opel Astra) มีวิวัฒนาการตามช่วงเวลาได้ 3 Generation (รุ่น) ต่อมาในปี พ.ศ. 2554 ซึ่งตรงกับรุ่นที่ 3 จึงได้ใช้ชื่อใหม่ว่า โอเปิล ซาฟิร่า ทัวร์เรอร์ (อังกฤษ: Opel Zafira Tourer) ในบางประเทศจะขายโดยใช้แบรนด์อื่น เช่น วอกซ์ฮอลล์ โฮลเดน เชฟโรเลตและซูบารุ เป็นต้น โดยรุ่นที่เคยขายในประเทศไทยจะใช้แบรนด์เชฟโรเลต
รุ่นที่ 1 (พ.ศ. 2542-2548)

โอเปิล ซาฟิร่า รุ่นที่ 1 เริ่มผลิตในปี พ.ศ. 2542 โดยเริ่มจัดแสดงเป็นรถต้นแบบในงานแฟรงเฟิร์ทมอเตอร์โชว์ปี พ.ศ. 2540 ใช้ชื่อว่า Zafira A โดยใช้แพลตฟอร์มร่วมกับโอเปิล แอสตร้า รุ่น Astra G แบบ T-Body ซาฟิร่ารุ่นนี้มีเครื่องยนต์เบนซิน 1.6 ,1.8 ,2.0 และ 2.2 ลิตร และเครื่องยนต์ดีเซลรุ่น 2.0 และ 2.2 ลิตร ระยะฐานล้อ 2,694 มม. ความยาว 4,317 มม. ความกว้าง 1,742 มม. ความสูง 1,684 มม. และน้ำหนัก 1,320-1,560 กก. มีฐานการประกอบอยู่ที่ประเทศเยอรมนี ,โปแลนด์ ,ไทยและบราซิล
ในประเทศไทย ซาฟิร่ารุ่นนี้เปิดตัวเมื่อปี พ.ศ. 2543 ทำตลาดโดยใช้แบรนด์เชฟโรเลต โดยเป็นรถประกอบในประเทศไทย ถือเป็นการนำเอาตลาดรถ MPV กลับมาบุกเบิกตลาดอีกครั้ง หลังจากที่มี มิตซูบิชิ สเปซ วากอน เข้ามาทำตลาดในช่วงสั้นๆ ก่อนหน้านั้น โดยได้รับความนิยมมาก ขายได้ในระดับหลายร้อยคันต่อเดือน แม้จะไม่หวือหวานัก และส่งออกไปยังประเทศญี่ปุ่นในชื่อ ซูบารุ ทราวิค (อังกฤษ: Subaru Traviq) ทำให้มีคู่แข่งใหม่ๆ เข้ามาทำตลาดมากมาย เช่น ฮอนด้า สตรีม ,เกีย คาเรนส์และโตโยต้า วิช เป็นต้น สาเหตุที่ GM Thailand นำมาขาย เนื่องจากการเป็นตัวแทนจำหน่ายรถของ GM กับพระนครยนตรการได้สิ้นสุดลง โดยในระยะแรก GM คิดจะนำ Opel Astra มาขาย แต่น่าจะไม่สามารถแข่งกับเจ้าตลาดได้ จึงนำ Zafira เข้ามา จุดเด่นคือใช้ช่วงล่างสไตล์ยุโรป และการจัดที่นั่งแบบ Flex-7 และมีแคมเปญการตลาดออกมาเรื่อยๆ เช่น แคมเปญซูชิกับสเต็ก (ดาวน์ 0% แล้วออกรถได้ทันที) และขายมาเรื่อยๆ จนถึงปี พ.ศ. 2548
โดย Chevrolet Zafira ในประเทศไทย ได้มีการปรับตามรุ่นปีดังนี้
พ.ศ. 2543
เปิดตัวอย่างเป็นทางการที่งาน BOI Fair 2000 ในเดือนกุมภาพันธ์ พ.ศ. 2543 โดยจำหน่ายรุ่น 1.8 GL และ 1.8 CD พร้อมเครื่องยนต์ 1.8 ลิตร รหัส X18XE ECOTEC 4 สูบ แถวเรียง 16 วาล์ว
พ.ศ. 2544
มีการเพิ่มรุ่นย่อยใหม่ 2.2 CDX พร้อมเครื่องยนต์ 2.2 ลิตร รหัส Z22SE ECOTEC 4 สูบ แถวเรียง 16 วาล์ว กำลังสูงสุด 144 แรงม้า แรงบิดสูงสุด 203 นิวตันเมตร
มีการเปลี่ยนรหัสใหม่ในเครื่องยนต์ 1.8 ลิตรทุกรุ่นย่อย เป็นรหัส Z18XE ECOTEC 4 สูบ แถวเรียง 16 วาล์ว กำลังสูงสุด 123 แรงม้า แรงบิดสูงสุด 170 นิวตัน-เมตร
มีการเพิ่มรุ่นย่อยใหม่ 2.2 LT ในปลายปีเดียวกัน โดยได้เพิ่มชุดตกแต่งลายไม้ ที่วางแขนคนขับ ปุ่มควบคุมเครื่องเสียงบริเวณพวงมาลัย พวงมาลัยหุ้มหนังแท้ เบาะหนังแท้ และมีไฟตัดหมอกเป็นอุปกรณ์มาตรฐาน
มีการออกรุ่นพิเศษในรุ่น 2.2 LT พร้อมสีทูโทนและล้ออัลลอย 5 ก้านคู่
พ.ศ. 2545
มีการเพิ่มรุ่นย่อยใหม่ 2.2 Sport ด้วยชุดแต่งสปอร์ตรอบคัน ล้ออัลลอย 5 ก้าน คิ้วโป่งล้อและกาบข้างประตูรถเป็นสีเดียวกับตัวรถ เบาะหนังแบบสปอร์ตพร้อมพวงมาลัยหุ้มหนังแท้แบบสปอร์ต และระบบ Cruise Control เป็นอุปกรณ์พิเศษ
มีการปรับอุปกรณ์ใหม่ในรุ่น 2.2 ทุกรุ่นย่อยคือ มีไฟตัดหมอกเป็นอุปกรณ์มาตรฐาน คิ้วโป่งล้อ, มือจับเปิดประตูและฝาท้าย และคิ้วกันกระแทกด้านข้างเป็นสีเดียวกับตัวรถ พร้อมเบาะหนังสีเบจให้เลือก
พ.ศ. 2546
มีการปรับโฉมทุกรุ่นย่อยโดยเปลี่ยนไฟท้ายใหม่ แผงมาตรวัดสีดำพร้อมกรอบโครเมี่ยมและคอนโซลหน้าสีน้ำตาลในรุ่น 2.2 ทุกรุ่นย่อย ปุ่มควบคุมเครื่องเสียงบริเวณพวงมาลัยพร้อมระบบ Cruise Control เป็นอุปกรณ์มาตรฐานในรุ่น 2.2 LT และ Sport และแผงมาตรวัดสีขาวในรุ่น 1.8 ทุกรุ่นย่อย
พ.ศ. 2547
มีการปรับโฉมทุกรุ่นย่อยโดยเปลี่ยนกระจังหน้งใหม่แบบ Dual Port และล้ออัลลอยใหม่ 7 ก้าน 15 นิ้วในรุ่น 1.8 CD, 2.2 CDX และ 2.2 LT และล้ออัลลอยใหม่ 10 ก้าน 16 นิ้วในรุ่น Sport
พ.ศ. 2548
ยุติการทำตลาด
รุ่นที่ 2 (พ.ศ. 2548-พ.ศ. 2554)

โอเปิล ซาฟิร่า รุ่นที่ 2 เริ่มผลิตในปี พ.ศ. 2548 ยังคงใช้แพลตฟอร์มร่วมกับ Astra เหมือนเดิม ใช้ชื่อว่า Zafira B รุ่นนี้มีฐานการประกอบอยู่ที่ประเทศเยอรมนีและโปแลนด์ มีเครื่องยนต์เบนซิน 1.6 ,1.8 ,2.0 และ 2.2 ลิตร และเครื่องยนต์ดีเซล 1.7 และ 1.9 ลิตร ใช้เกียร์ธรรมดา 5 และ 6 สปีด และเกียร์อัตโนมัติ 4 และ 6 สปีด ระยะฐานล้อ 2,703 มม. ความยาว 4,468 มม. ความกว้าง 1,801 มม. ความสูงรุ่นปี พ.ศ. 2548-2550 อยู่ที่ 1,635 มม. และรุ่นปี พ.ศ. 2550-พ.ศ. 2554 1,645-1,670 มม.
รุ่นที่ 3 (พ.ศ. 2554-2562)

โอเปิล ซาฟิร่า รุ่นที่ 3 เริ่มผลิตในปี พ.ศ. 2554 โดยใช้ชื่อใหม่ว่า Zafira Tourer C ส่วนซาฟิร่ารุ่นเดิมจะใช้ชื่อว่า Zafira Family มีฐานการประกอบอยู่ที่ประเทศเยอรมนี เริ่มจัดแสดงในงาน Geneva Motor Show มีเครื่องยนต์ตั้งแต่ 1.4-2.0 ลิตร และได้มีการทำรุ่นที่ใช้แก๊ส CNG เป็นพลังงานทางเลือก มีเกียร์ธรรมดา 5 และ 6 สปีด และเกียร์อัตโนมัติ 6 สปีด ระยะฐานล้อ 2,760 มม. ความยาว 4,660 มม. ความกว้าง 1,820 มม. และความสูง 1,690 มม.






แม่แบบ:ยุติปี
โอเปิล ซาฟิร่า รุ่นที่ 1
โอเปิล ซาฟิร่า รุ่นที่ 2
โอเปิล ซาฟิร่า รุ่นที่ 3
โอลิเวีย โคลแมน

| โอลิเวีย โคลแมน |
| --- | --- |
โอลิเวียในปี 2022
เกิด: ซาราห์ แคโรไลน์ โอลิเวีย โคลแมน  (1974-01-30) 30 มกราคม ค.ศ. 1974 (50 ปี) นอร์วิช, อังกฤษ, สหราชอาณาจักร
ศิษย์เก่า: วิทยาลัยโฮเมอร์ตัน มหาวิทยาลัยเคมบริดจ์ โรงเรียนการละครบริสตอล โอลด์ วิก
อาชีพ: นักแสดง
ปีปฏิบัติงาน: 2000–ปัจจุบัน
คู่สมรส: เอ็ด ซินแคลร์ (สมรส 2001)
บุตร: 3
ซาราห์ แคโรไลน์ โอลิเวีย โคลแมน (อังกฤษ: Sarah Caroline Olivia Colman; เกิด 30 มกราคม ปี ค.ศ. 1974 )  หรือที่รู้จักในชื่อ โอลิเวีย โคลแมน นักแสดงชาวอังกฤษ เธอได้รับสี่รางวัลจาก BAFTA สามรางวัลจาก BIFA และสามรางวัลลูกโลกทองคำ ทั้งยังได้รับการเสนอชื่อเข้ารับรางวัลเอ็มมีสองครั้ง และ หนึ่งรางวัลออสการ์
สำหรับการแสดง โอลิเวีย โคลแมน เริ่มโดดเด่นในบทบาทของ โซเฟีย แชปแมน ในภาพยนตร์ซีรีส์แนวตลก Peep Show (2003-2015) ซึ่งออกอากาศทาง ช่อง 4 (สหราชอาณาจักร)  บทบาทของเธอในทีวีซีรีส์แนวตลก ยังมี Green Wing (2004–2006), Beautiful People (2008–2009), Rev. (2010–2014) และ Twenty Twelve (2011–2012)  โอลิเวียยังมีบทบาทหลากหลาย ทั้งภาพยนตร์โทรทัศน์  ภาพยนตร์ใหญ่ และละครเธียร์เตอร์ รวมถึง ภาพยนตร์ดราม่า ที่เธอได้รับการตอบรับอย่างมากจากผู้ชม คือ Tyrannosaur (2011) บทบาทการแสดงของเธอในบทบาทตำรวจ Doris Thatcher ในเรื่อง Hot Fuzz (2007), แครอล แทตเชอร์  ในเรื่อง หญิงเหล็กพลิกแผ่นดิน (The Iron Lady, 2011), บทบาท สมเด็จพระราชินีเอลิซาเบธ พระราชชนนี  ในภาพยนตร์ Hyde Park on Hudson (2012), บทบาท Bethan Maguire ใน Locke (2013), Margaret Lea  ในเรื่อง The Thirteenth Tale (2013) และบทบาทผู้จัดการโรงแรมใน ล็อบสเตอร์  (2015) ในปี 2018 โอลิเวีย โคลแมน จะสวมบทบาทของสมเด็จพระราชินีอลิซาเบธที่ 2 ในซีซันที่ 3 และ 4 ในซีรีส์ต้นฉบับแนวละครประวัติศาสตร์ เดอะ คราวน์ (2017-) สร้างโดยปีเตอร์ มอร์แกน และเผยแพร่โดย Netflix
อาชีพ > ภาพยนตร์

ภาพยนตร์ที่โอลีเวียได้รับเครดิตในการแสดง ได้แก่ บทบาท Joanna Roberts ในภาพยนตร์สารคดีเทียม (mockumentary) เรื่อง Confetti (2006) – ซึ่งเธอกล่าวว่า เป็น "ประสบการณ์ที่แย่ที่สุดของชีวิตของฉัน", บทบาทอลิซในภาพยนตร์แนวตลก Grow Your Own (2007) และบทบาทตำรวจ Doris Thatcher ในแนวตลกแอ็คชั่น Hot Fuzz (2007)  โอลีเวียได้รับบทบาทผู้แสดงนำสองเรื่องของผู้สร้างชาวอังกฤษ Paddy Considine คือ Dog Altogether (2007) และภาพยนตร์เปิดตัวของเขาเรื่อง Tyrannosaur (2011)  บทบาทของเธอในเรื่องนี้ได้รับการยกย่องให้เป็นผู้แสดงนำหญิงยอดเยี่ยม จาก BIFA (รางวัลสำหรับภาพยนตร์อิสระในสหราชอาณาจักร) และจากรางวัลเอ็มไพร์ (ปี 2012)
โอลีเวียแสดงบท แครอล แทตเชอร์ บุตรีนายกรัฐมนตรีมาร์กาเรต แทตเชอร์ ในภาพยนตร์ The Iron Lady ซึ่งได้รับรางวัลออสการ์  ร่วมกับ เมอรีล สตรีป และ จิม บรอดเบนต์ สมาคมนักวิจารณ์ภาพยนตร์แห่งลอนดอน (LFCC) ได้ยกย่องโอลีเวียให้เป็นนักแสดงบริติชหญิงแห่งปี  โอลิเวียสวมบทบาทดิสโทเปียนในภาพยนตร์ ล็อบสเตอร์ (2015) กำกับโดย Yorgos Lanthimos และมี เรเชล ไวสซ์ และ โคลิน ฟาร์เรล ร่วมแสดง  โอลีเวียได้รับการเสนอชื่อนักแสดงสมทบแห่งปี โดย LFCC ทั้งยังได้รับรางวัล BIFA นักแสดงสมทบยอดเยี่ยมในปี 2015  โอลีเวียจะสวมบทบาท ควีนแอนน์ ในภาพยนตร์ The Favourite ของ Lanthimos พร้อมกับ เอมมา สโตน และ เรเชล ไวสซ์